Tyveri af nummerplader er et stigende problem. Tyvene sætter de stjålne nummerplader på andre biler for at vinde tid i forhold til politiet. Politiet siger selv, at det er for nemt at stjæle pladerne.

Politiet ransagede onsdag morgen en lagerbygning i Nørresundby. Her fandt de ud over stjålne biler også en hel del stjålne nummerplader. Og netop de stjålne nummerplader er en attraktiv vare for kriminelle. - Vi har konkret en indbrudstyv, som fortæller, at når han skal begå indbrudstyverier, så stjæler han et sæt nummerplader, som han sætter på, inden han kører hjemmefra. Når han så har begået indbruddet, så skifter han igen, og så han har et par timer, inden der er nogen, der opdager, at det er et andet køretøj, siger politiinspektøf Stig E. Lundbo til TV2/Nord Tyverier af nummerplader er langt fra nogen sjældenhed. Helt konkret var der ved udgangen af juli 2011 registret 707 tilfælde af stjålne nummerplader. Det er 314 flere end i samme periode i 2008. Det er noget, man mærker på SKATS motorkontor - Vi får jævnligt nogen, der kommer ind og skal have nye plader fordi de gamle er blevet stjålet, siger afdelingsleder ved SKATs Motorkontor i Aalborg, Børge Christensen Ifølge politiet er der en helt logisk forklaring på den markante stigning. - Et af problemerne er, at nummerpladerne er klipset fast, hvor de før i tiden var skruet fast. Derfor er de nemme at tage af. De er altså ikke sikret godt nok, siger Stig E. Lundbo Netop derfor er der nu hjælp at hente. SKAT kører i øjeblikket en kampagne for at få folk til at sikre sig bedre mod tyvene. - Det man kan gøre er, at man enten kan lime dem på, eller man kan komme herind til skat og få nogle skruer, så man kan skrue dem fast, siger Børge Christensen. I forbindelse med ransagningen i Nørresundby blev en person anholdt, men han er løsladt igen.